open-index/open-wikipedia-markdown huggingface dataset:
Էլմա վան Հարեն

**Էլմա վան Հարեն**, ամբողջական անունը՝ *Էլեոնորա Էլմա վան Հարեն* (, ), հոլանդացի բանաստեղծուհի։

## Կենսագրություն
Էլմա վան Հարենը ծնվել է 1954 թվականի օգոստոսի 29-ին Ռոզենդալում (Նիդերլանդներ)։ Սովորել է Հերտոգենբոսի գեղարվեստական ակադեմիայում։ Բանաստեղծությունների առաջին գրքի համար Ռոտերդամում արժանացել է «Պոեզիայի օրեր» մրցանակին։ Երեխաների համար մի քանի գրքերի հեղինակ։ Այժմ ապրում է Ամստերդամում։

## Ընտրյալ երկեր
* De reis naar het welkom geheten, De Harmonie, Ամստերդամ 1988
* De Wankel, De Harmonie, Ամստերդամ 1989
* Het schuinvallend oog, De Harmonie, Ամստերդամ 1991
* Grondstewardess, De Harmonie, Ամստերդամ 1996 (Յան Կամպերտի մրցանակ)
* Eskimoteren, De Harmonie, Ամստերդամ 2000
* Zacht gat in broekzak, De Harmonie, Ամստերդամ 2005
* Flitsleemte, De Harmonie, Ամստերդամ 2009
* Likmevestje, De Harmonie, Ամստերդամ 2011
* Walsen, De Harmonie, Ամստերդամ 2012 (արձակ)
* *Mevrouw OVO* (2017)
* *Zuurstofconfetti* (2018)

## Մրցանակներ
* Յան Կամպերտի մրցանակ (1997)
* Կ․ Բուդինգի մրցանակ (1988)

## Ծանոթագրություններ

## Արտաքին հղումներ
*Նիդերլանական գրականության գրադարանի կայքում
*''De Harmonie'' հրատարակության կայքում
*Կենսագրություն, բանաստեղծություններ on line 

Կատեգորիա:21-րդ դարի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի մանկագիրներ
Բեատրիս Հասթինգս

**Բեատրիս Հասթինգս** (, իրական անունը՝ *Էմիլի Էլիս Հեյ* , ), անգլիացի բանաստեղծուհի և գրաքննադատ։

## Կենսագրություն
Բեատրիս Հասթինգսը ծնվել է 1879 թվականի մայիսի 12-ին Լոնդոնում։ Մեծացել է Հարավային Աֆրիկայում։ Մինչ Առաջին համաշխարհային պատերազմի սկիզբը նրա աշխատանքների զգալի մասը հրատարակվել են բրիտանական «Նյու Էյջ» () ամսագրում՝ տարբեր կեղծանունների ներքո։ Հասթինգսը լավ հարաբերությունների մեջ է եղել ամսագրի խմբագիր Ռ․ Օրեյջի հետ։ Եղել է Քեթրին Մենսֆիլդի ընկերուհին, որի աշխատանքները առաջին անգամ հրատարկվել են «Նյու Էյջ»-ում։

Պատերազմից առաջ տեղափոխվել է Փարիզ։ Բեատրիսը բնակություն է հաստատել Մոնպառնասում և այնտեղ է ապրել Ամեդեո Մոդիլիանիի հետ։

Բեատրիս Հասթինգսը կարցինոմայից տառապելով իր կյանք ավարտել է 1943 թվականի հոկտեմբերի 20-ին ինքնասպանությամբ։

## Հրապարակումներ
* *Woman's Worst Enemy – Woman*, 1909
* *The Maids' Comedy: A Chivalric Romance in Thirteen Chapters*, 1911
* *The Old "New Age"—Orage and Others*, Blue Moon Press, 1935
* *Defence of Madame Blavatsky* (''Volume 1'', ''Volume 2''), Hastings Press, 1937

## Պատկերասրահ

Amedeo Modigliani 021.jpg
Modigliani - Ceroni, 109.jpg


## Ծանոթագրություններ

## Գրականություն
* *John Carswell*. Lives and Letters. — : New Directions, 1978. 
* *Beatrice Hastings*. Defence of Madame Blavatsky. — Vv. 1 and 2. — Worthing: Hastings Press, 1937. 
* *Beatrice Hastings*. The Old New Age—Orage and Others. — Blue Moon Press, 1935. 
* *Philip Mairet*. A. R. Orage — a Memoir. — , University Books, 1966. 
* *Carol Mann*. Modigliani. — : OUP, 1980. 
* *Pierre Sichel*. Modigliani. — : Dutton, 1967. 

## Արտաքին հղումներ
* Beatrice Hastings: ''Defence of H.P. Blavatsky'' 
* Royal Academy of Arts
* The Modernist Journals Project

Կատեգորիա:Անգլիացի բանաստեղծուհիներ
Կատեգորիա:Անգլիացի գրաքննադատներ
Կատեգորիա:Անգլիացի լրագրողներ
Կատեգորիա:Անգլիացի կին վիպասաններ
Կատեգորիա:Անգլիացի մոդելներ
Կատեգորիա:Բանաստեղծներ այբբենական կարգով
Կատեգորիա:Բրիտանացի բանաստեղծներ
Կատեգորիա:Բրիտանացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Ինքնասպան գրողներ
Կատեգորիա:ԼԳԲՏ վիպասաններ
Մարիա Բարնաս

**Մարիա Բարնաս**  (, ), հոլանդացի գրող և նկարչուհի։

## Կենսագրություն
Մարիա Բարնասը ծնվել է 1973 թվականի օգոստոսի 28-ին Հորնում։ Սովորել է Հերիտ Ռիտվելդի և Ամստերդամի թագավորական ակադեմիաներում։ Ակտիվորեն գրում է երաժշտական թատրոնի համար, *[[NRC Handelsblad]]* թերթում հանդես է գալիս՝ որպես գրական և գեղարվեստական քննադատ։ Նրա երկերը ցուցադրվել են *Galerie du Jour*-ում (Փարիզ), Ամստերդամի քաղաքային թանգարանում և այլուր։

## Գրքեր
### Վեպեր
* Սառցե հրեշտակներ/  *Engelen van ijs* (1997, առաջադրվել է  Academica Literatuurprijs մրցանակի)
* Լողացող/ *De baadster* (2000)

### Բանաստեղծությունների գրքեր
* Երկու արև /  *Twee zonnen* (2003)
* Doordeweeks (2004)
* Binnenzee (2005)
* Քաղաքը արթնանում է / *Er staat een stad op*, De Arbeiderspers, Ամստերդամ 2007 (J.C. Bloem-poëzieprijs)
* Jaja de oerknal (2013, Arbeiderspers, Ամստերդամ)

### Գեղարվեստական և գրական ժամանակագրություն
* Անհնարին է / Fantastisch (2010, Arbeiderspers, Amsterdam)

## Ճանաչում
Մարիայի որոշ բանաստեղծություններ թարգմանվել են անգլերենով, գերմաներենով, իսպաներենով, պորտուգալերենով և սլովեներենով։

## Ծանոթագրություններ

## Արտաքին հղումներ
* В Дигитальной библиотеке нидерландской литературы
* На Международном сайте поэзии 

Կատեգորիա:21-րդ դարի գրողներ
Կատեգորիա:21-րդ դարի կին գրողներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի կին արվեստագետներ
Կատեգորիա:Հոլանդացի նկարչուհիներ
My Blood (երգ, Twenty One Pilots)

**My Blood**, *[[Twenty One Pilots]]* երաժշտական դուետի գրած և ձայնագրած երգ։ Երգը թեղարկվել է 2018 թվականի օգոստոսի 27-ին՝ որպես խմբի հինգերորդ՝ *Trench* ստուդիական ալբոմի չորրորդ սինգլ։ Երգը զբաղեցրել է 81-րդ տեղը ամերիկյան Billboard Hot 100 հիթշքերթում։

## Կոմպոզիցիա
*My Blood*-ը ինդի ռոք ժանրով գրված երգ է, որը տևում է երեք րոպե և քառասունինը վայրկյան։ Համաձայն *Musicnotes.com*-ում հրատարակված պարտիտուրի, այն գրված է չափավոր արագ տեմպում՝ 109 բիթ մեկ վայրկյանում։ Երգը գրված է a♭ major տոնայնությունում, իսկ Թայլեր Ջոզեֆսի վոկալային դիապազոնը հասնում է երկու օկտավայի՝ E♭4-ից մինչև E♭6 : Թալյեր Ջոզեֆը կրկներգի ժամանակ ֆալցետ է երգում։ Երգն ընկերների հավատարմության մասին է։

## Թողարկում
My Blood-ը պետք է թողարկվեր 2018 թվականի սեպտեմբերի 7-ին, բայց օգոստոսի 27-ին, Թվիթթերի մի օգտատեր հրապարակել է ամբողջական երգը ցածր որակով։ Այնուհետև խմբի անդամները հայտնաբերեցին, որ երգը հասանելի է նրանց Apple HomePod-ում, և քիչ անց երգը թողարկեցին որպես ալբոմի չորրորդ սինգլ։ Նույն օրը երգի աուդիո տարբերակը վերբեռնվել է Յություբ, որտեղ Թայլեր Ջոզեֆը իր տնային ստուդիայում նվագում է երգի բասային մասը։

## Երաժշտական տեսահոլովակ
2018 թվականի հոկտեմբերի 5-ին՝ ալբոմի թողարկման օրը, երգի տեսահոլովակը վերբեռնվել է Յություբ։ Տեսահոլովակը նախորդ երեք հոլովակների պատմության շարունակությունը չէ։

Տեսահոլովակը սկսվում է մի տեսարանով, որտեղ փոքրիկ տղան (Մաքսիմուս Բիրքմորը) նայում է իր մահամերձ մորը։ Նրա ավագ եղբայրը մտնում է սենյակը և սփոփում նրան։ Տարիներ անց Հելոուինի ժամանակ, նրանք կմախքի կոստյումներով գնում են մի տուն, որտեղ համերգ էր ունենում Twenty One Pilots-ը։ Երբ խնջույքից հետո եղբայրները վերադառնում են տուն, մարզիկների մի խումբ, որոնց մինչ այդ ծաղրել էր ավագ եղբայրը, հայտնվում է նրանց ճանապարհին ու հարձակվում ավագ եղբոր վրա, որը դիմադրում էր նրանց։ Փոքր եղբայրը արագորեն վերցնում է բեյսբոլի բիտան, վազելով դուրս գալիս ու կռվում մարզիկների դեմ ու վիրավորված եղբորը ետ բերում տուն։ Հենց նրանք մտնում են տուն եղբայրը անհետանում է։ Ֆլեշբեքների միջոցով երևում են նախորդ տեսարանները, բայց առանց ավագ եղբոր։ Դա ցույց է տալիս, որ նա գոյություն չուներ և նա ընդամենը փոքր եղբոր հորինվածքն էր, որպեսզի հաղթահարի մոր մահը և հոր ալկոհոլիզմը։ Տեսահոլովակը վերջանում է դրանով, որ փոքր եղբայրը միայնակ նստած է իր տան բազմոցի վրա։ Տեսահոլովակը հայտնվեց *[[iHeartRadio]]*-ի 2018 թվականի այլընտրանքային երաժշտական լավագույն տեսահոլովակների տասնյակում։

## Անձնակազմ
Թայլեր Ջոզեֆ - վոկալ, ստեղնաշարային գործիքներ, կիթառ, սինթեզատոր

Ջոշ Դան - հարվածային գործիքներ

## Հիթշքերթներ

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Twenty One Pilots խմբի երգեր
Ժոզի Բարտել

**Ժոզի Բարտելը** (, ), թեթևատլետ, Լյուքսեմբուրգի միակ Օլիմպիական ոսկե մեդալակիր։

Ժոզի Բարտելը ծնվել է Մամար քաղաքում։ 1947 թվականին և 1948 թվականին նա մասնակցել է աշխարհի չեմպիոնների լիգային զինվորականների միջև և միջին արագության վազքի մրցույթում ստացել է երեք ոսկե մեդալ։ 1948 թվականի Լոնդոնի Օլիմպիական խաղերի ընթացքում ընդգրկվել է հաղթող տասնյակի մեջ։ 1952 թվականին Հելսինկիում օլիմպիական ռեկորդ է սահմանել և գրավել առաջին տեղը 1500մ վազքում, այսպիսով դարձել է երկրորդ մարզիկը պատմության մեջ, ով Լյուքսեմբուրգին բերում է Օլիմպիական շքանշան և դեռ մնում է Լյուքսեմբուրգի միակ Օլիմպիական չեմպիոնը։ Նաև նա մասնակցել է 1956 թվականի ամառային օլիմպիական խաղերին, սակայն ոչ մի տեղ չգրավելով, վերջ է դնում իր ելույթներին։

1962-1972 թվականներին Բարտելը ղեկավարում է Լյուքսեմբուրգի աթլետիկայի ֆեդերացիան, իսկ 1973-1977 թվականներին Լյուքսեմբուրգի Օլիմպիական կոմիտեն։

Մայրաքաղաքում Ժոզի Բարտելի անունով մարզադաշտ է բացվում, որտեղ Լյուքսեմբուրգի ֆուտբոլի ազգային հավաքականը անցկացնում է իր ընկերական խաղերը։

## Հետաքրքիր փաստեր
* Նախքան Բարտելը, լյուքսեմբուրգցի մարզիկը արդեն նվաճել էր Օլիմպիական խաղերը։ Դա Միշել Թեյատոնն էր, ով 1900 թվականին հաղթել էր մարաթոնը, բայց հանդես էր եկել Ֆրանսիայի կողմից։
* Բարտելի հաջողությունը կազմակերպիչների համար անակնկալ էր։ Երբ հաղթողներին հայտարարելու ժամանակը եկավ, պարզվեց, որ Լյուքսեմբուրգի օրհներգի ձայնագրությունը չկա, և նվագախումբը սկսեց իմպրովիզ անել։ Բարտելը պատվանդանի վրա հուզվեց, բայց դա ոչ թե հաղթանակի ուրախությունից էր , այլ իր փոքր երկրի պատճառով։ Հանձնաժողովը, իհարկե, շտապեց ներողություն խնդրել, ուղղել իրավիճակը։ Այսպես, թե այնպես Լյուքսեմբուրգը օլիմպիական խաղերում ոչ մի ոսկե մեդալ էլ չի նվաճել։

## Ծանոթագրություններ

## Արտաքին հղումներ

Կատեգորիա:Լյուքսեմբուրգցի թեթևատլետներ
Կատեգորիա:Հարվարդի համալսարանի շրջանավարտներ
Ադա Սալաս

**Ադա Սալաս** (, ), իսպանացի բանաստեղծուհի, թարգմանչուհի։

## Կենսագրություն
Ադա Սալասը ծնվել է 1965 թվականին Կասերեսում (Իսպանիա)։ Ավարտել է Էստրեմադուրայի համալսարանի բանասիրական ֆակուլտետը։ Դասավանդում է իսպաներեն և գրականություն։

## Ստեղծագործություն
Թարգմանում է Ռոբեր Դեսնոսի պոեզիան։ Մի շարք ազգային մրցանակների դափնեկիր։

## Ընտրյալ երկեր
* *Arte y memoria del inocente*, Cáceres, Universidad de Extremadura, 1988։
* *Variaciones en blanco*, Madrid, Hiperión, 1994 (*Հիպերիոն* հրատարկության մրցանակ, http://www։sulponticello։com/?p=572)։
* Ծարավ/ *La sed*, Madrid, Hiperión, 1997։
* *Lugar de la derrota*, Madrid, Hiperión, 2003։
* *Alguien aquí։ Notas acerca de la escritura poética*, Madrid, Hiperión, 2007։
* Սա լռություն չէ/ *Esto no es el silencio*, Madrid, Hiperión, 2008 (Կորդովա քաղաքի մրցանակ)։
* *No duerme el animal։ Poesía 1987—2003*, Madrid, Hiperión, 2009 (բանաստեղծությունների հավաքածու)
* *Ashes to ashes: catorce poemas a partir de catorce dibujos a partir de T։ S։ Eliot*, Mérida, Junta Regional de Extremadura, 2010
* *El margen, el error, la tachadura: de la metáfora y otros asuntos más o menos poéticos*, Badajoz, Diputación de Badajoz, 2010 (эссе о поэзии)
* *Limbo y otros poemas*, Valencia, Pre-Textos, 2013

## Ծանոթագրություններ

## Արտաքին հղումներ
*Página dedicada a Ada Salas en la Biblioteca Virtual Miguel de Cervantes
*Ada Salas: poemas en torno a la creación poética
*La compositora Mercedes Zavala ha puesto en música algunos poemas de *La sed*
*En esta dirección se puede escuchar la obra de Mercedes Zavala ''Variaciones en blanco'', inspirada en la obra de Ada Salas

Կատեգորիա:Իսպանացի գրողներ
Կատեգորիա:Իսպանացի բանաստեղծներ
Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Իսպանացի թարգմանիչներ
Կատեգորիա:20-րդ դարի թարգմանիչներ
Կատեգորիա:21-րդ դարի թարգմանիչներ
Կատեգորիա:Բանաստեղծներ այբբենական կարգով
Կատեգորիա:Իսպանացի բանաստեղծուհիներ
Էկոլոգիական և ձկնորսության պաշտպանության գոտի

thumb|300px|
**Էկոլոգիական և ձկնորսության պաշտպանության գոտի** (, **ZERP**), Խորվաթիայի բացառիկ տնտեսական գոտում պաշտպանված ձկնորսական տարածք։

Էկոլոգիական և ձկնորսության պաշտպանության գոտին նախաձեռնվել էր Խորվաթիայի գյուղացիական կուսակցության կողմից, որը հետագայում դարձել է Խորվաթիայի կառավարման կոալիցիայի անդամ։ Այն խորվաթական խորհրդարանին առաջարկվել է Խորվաթիայի Իվիցա Ռաչանի կառավարության կողմից և քվեարկվել 2003 թվականի հոկտեմբերի 3-ին, ուժի մեջ է մտել մեկ տարի անց՝ բացառությամբ Եվրամիության անդամ պետությունների։ Կառավարությունը Միավորված ազգերի կազմակերպության քարտուղարությանը հայտնել էր գոտու` մինչև 2004 թվականը ուժի մեջ մտնելու որոշման մասին։ 2008 թվականի հունվարի 1-ին գոտին ամբողջությամբ ուժի մեջ մտավ, քանի որ այն ուժի մեջ մտավ նաև ԵՄ ժողովուրդների համար։

Այս գոտին ունի 23,870 քառակուսի կիլոմետր տարածք։ Գոտու հստակ սահմանները վերադառնում են այն պայմանագրերին, որոնք այն ժամանակ կնքվեցին. Հարավսլավիայի ԽՖՀ-ի ու Իտալիայի միջև 1968 թվականին և Խորվաթիայի ու 2001 թվականին Հարավսլավիայի ԽՖՀ-ի միջև։ Մինչև Էկոլոգիական և ձկնորսության պաշտպանության գոտի հայտարարվելը, իտալական նավերը գոտուց որսում էին տարեկան 300 միլիոն եվրո արժողությամբ ձուկ` տասը անգամ ավելի այն գումարից, որ խորվաթական նավերն էին որսում։ Գոտու ուժի մեջ մտնելուց հետո Խորվաթիայի կառավարությունը նշում էր նաև Խորվաթիայի Ադրիատիկ թափվող կրկնվող նավթային թափոնների ազդեցության վտանգի մասին, ինչը լրջորեն կանդրադառնա երկրի զբոսաշրջության ոլորտին։

Գոտին Խորվաթիայում լայն աջակցություն ունի։ Բոլոր խոշոր քաղաքական կուսակցությունները սատարում են գոտուն, ներառյալ Սոցիալ-դեմոկրատական կուսակցությունը, Խորվաթական գյուղացիական կուսակցությունը և Ժողովրդավարական կենտրոնը։ Խորվաթական ժողովրդավարական միությունը զգուշավոր կողմնակից էր, զգուշանալով Եվրամիության արձագանքից։

2008 թվականին Իտալական *Federcoopesca* ձկնորսական կազմակերպության ղեկավար Լուիջի Ջիանինին հայտարարել է, որ իտալական ձկնորսական գործունեության 1/3-ը գալիս է Էկոլոգիական և ձկնորսության պաշտպանության գոտուց։

Եվրամիության հետ բանակցությունների արդյունքում 2011 թվականին որոշվեց, որ Խորվաթիան կարող է բնապահպանական գոտի հայտարարել երրորդ երկրների համար, բայց ոչ նաև Եվրամիության երկրների համար։ Ամբողջ սլովենյան ձկնորսության մոտավորապես 40%-ը առաջանում է գոտուց։

2008 թվականի մարտի 10-ին Խորվաթական ժողովրդավարական միության ղեկավարած կառավարությունը որոշեց չկիրառել Էկոլոգիական և ձկնորսության պաշտպանության գոտին ԵՄ անդամների համար` սկսած 2008 թվականի մարտի 15-ից։

## Իրականացում
Մինչ այժմ գոտում ոչ մի նավ չի բռնվել։ Այնուամենայնիվ, 2008 թվականի հունվարի 3-ին Խորվաթիայի նավատորմը կանգնեցրել էր իտալական նավը, որն անցել էր գոտու միջով և իրականում գտնվում էր Խորվաթիայի տարածքային ջրերում։ Ձկնորսական նավին ուղեկցել են Վիս կղզի ռազմածովային նավատորմի ուղեկցությամբ, իսկ երեք ձկնորսները ձերբակալվել են։

2008 թվականի փետրվարի 6-ին թուրքական *UND Adriyatik* բեռնատար նավը բռնկվել էր հենց գոտուց անմիջապես դուրս։ Ըստ Խորվաթիայի լրատվամիջոցների, դա դիտվել է որպես փորձություն Էկոլոգիական և ձկնորսության պաշտպանության գոտու համար։

## Ծանոթագրություններ

## Արտաքին հղումներ
* Decision on the Extension of the Jurisdiction of the Republic of Croatia in the Adriatic Sea, 3 October 2003

Կատեգորիա:Ծովային իրավունք
Խինա Պելոն

**Խինա Պելոն** (, ), կուբացի նկարչուհի և բանաստեղծուհի։ Գրել է իսպաներենով։

## Կենսագրություն
Խինա Պելոնը ծնվել է 1926 թվականի դեկտեմբերի 26-ին Կումանայագուայում (Կուբա)։ 1954 թվականին ավարտել է *Սան-Ալեխանդրոյի* ազգային գեղարվեստի ակադեմիան։ Մինչ 1957 թվականը դասավանդել է Պոլիտեխնիկական ինստիտուտում։ 1959 թվականին արտագաղթել է Ֆրանսիա։ Պելոնի առաջին անձնական ցուցահանդեսը անցկացվել է 1960 թվականին Լյուցեռնում։  Սերտորեն կապված է եղել ԿՈԲՐԱ շարժմանը։

Խինա Պելոնը մահացել է 2014 թվականի մարտի 26-ին Փարիզում։

## Ցուցադրություններ
Խինա Պելոնի աշխատանքները ցուցադրվել են Ֆրանսիայում, Իտալիայում, Իսպանիայում, Շվեյցարիայում, Բելգիայում, Հոլանդիայում, Դանիայում, Նորվեգիայում, Շվեդիայում, ԱՄՆ-ում, Կոլումբիայում, Մեքսիկայում և այլուր։

## Գրական հրապարակումներ
* Cuando los pájaros duermen. - Miami: Editorial Cernuda, 1985
* Insulas al pairo: poesía cubana contemporánea en París. - Cádiz: Aduana Vieja, 2004.
* Vendedor de olvidos. - Cádiz: Editorial Aduana Vieja, 2005 (ֆրանսերեն է թարգմանվել 2005 թվականին, իտալերեն է թարգմանվել 2006 թվականին)

## Ծանոթագրություններ

## Գրականության
*Gina Pellon: Peintures 1965-1999, Edizioni Ae dell'aurora, Verona, Italia, 1999 / M. Wheatley, Marie Claire Anthonioz
*Gina Pellon, Galerie Moderne, 2001, Silkeborg, Denmark
*Gina Pellon, Galerie Moderne, 2006, Silkeborg, Denmark
*Navarrete, William: Visión Crítica de Gina Pellón, Aduana Vieja, Valencia, 2007
*Navarrete, William. (Ed.) “Insulas al pairo : poesía cubana contemporánea en París”, Gina Pellón, Aduana Vieja, Cádiz, 2004
*Navarrete, William. (Ed.) “Vendedor de olvidos”, Gina Pellón., Editorial Aduana Vieja, Cádiz, 2005.
*Pellón, Gina. “Rétrospective”, Musées de la ville de Niort,  Niort, 1999
*Pellón, Gina. “Cuando los pájaros duermen” Editorial Cernuda, Miami, Fla., 1985

## Արտաքին հղումներ
*images of Gina Pellón's paintings on Cernuda Arte
*images of Gina Pellón's paintings on ARTnet

Կատեգորիա:20-րդ դարի կին գրողներ
Կատեգորիա:20-րդ դարի նկարիչներ
Կատեգորիա:20-րդ դարի նկարչուհիներ
Կատեգորիա:21-րդ դարի գրողներ
Կատեգորիա:21-րդ դարի կին արվեստագետներ
Կատեգորիա:Բանաստեղծներ այբբենական կարգով
Կատեգորիա:Կուբացի բանաստեղծներ
Կատեգորիա:Կուբացի գրողներ
Կատեգորիա:Կուբացի նկարիչներ
Այլա Էրդուրան

**Այլա Էրդուրան** (, ), թուրք ջութակահարուհի։ 

Նա հանդես է եկել համաշխարհային առաջատար նվագախմբերի հետ, ինչպես օրինակ Լոնդոնի ֆիլհարմոնիկ նվագախմբի, Բեռլինի գերմանական սիմֆոնիկ նվագախմբի, Նախագահական սիմֆոնիկ նվագախմբի և Չեխիայի ֆիլհարմոնիկ նվագախմբի։ Նա աշխատել է այնպիսի դիրիժորների հետ, ինչպիսիք են Էրնեստ Անսերմեն, Պաուլ Կլեցկին, Ժան Ֆուրնեն, Միշել Պլասոնն և ուրիշներ։ Համերգներով հանդես է եկել Հարավային Կորեայում, ԱՄՆ-ում, Կանադայում, Մերձավոր Արևելքում, Հնդկաստանում, Աֆրիկայում, Ռուսաստանում, Ադրբեջանում և Թուրքիայում։ Նրա ելույթները հեռարձակվել են Անգլիայի, Գերմանիայի, Բրազիլիայի, Բուլղարիայի, Ռուսաստանի, Լեհաստանի, Նիդերլանդների և ԱՄՆ-ի ռադիոկայաններով։

## Կենսագրություն
### Կրթություն
Այլա Էրդուրանը ջութակ սովորել է Կառլ Բերգերի հետ՝ իր առաջին համերգը տալով 10 տարեկանում։ 1946-1951 թվականներին, Բենեդետիի և Բենվենուտիի ղեկավարությամբ, վերապատրաստվել է Փարիզի միջազգային կոնսերվատորիայում։ Դրանից հետո մեկնել է ԱՄՆ, որտեղ աշխատել է մինչև 1955 թվականը։ Նրա ուսուցիչներն են եղել Իվան Ղալամյանը և Զինո Ֆրանչեսկատին։ 1957-1958 թվականներին Էրդուրանը սովորել է Մոսկվայի պետական կոնսերվատորիայում՝ Դավիդ Օյստրախի դասարանում։

### Կարիերա
Այլա Էրդուրանը, որպես պրոֆեսոր, 1973-1990 թվականներին աշխատել է Շվեյցարիայի կոնսերվատորիայի ջութակի ամբիոնում, ինչպես նաև Լոզանի կոնսերվատորիայի մագիստրատուրայում։

Էրդուրանն իր համերգային գործունեությունն սկսել է Եվրոպայում։ Առաջին անգամ հանդես է եկել Վարշավայի ֆիլհարմոնիկ նվագախմբում՝ Գլազունովի ջութակի կոնցերտով։ Որպես Դավիդ Օյստրիխի աշակերտ, Էրդուրանը 1957 թվականին եղել է Վինյավսկիի անվան մրցույթի վեց հաղթողներից մեկը, որի ժամանակ մրցում էին 120 ջութակահարներ։ 1958 թվականին նրա ելույթը Ուլվի Ջեմալ Էրկինի հետ Բրյուսելում շատերին է հիացրել, ներառյալ Բելգիայի թագուհի Եղիսաբեթ Բավարացուն։

Բացի Եվրոպայի և ԱՄՆ-ի համերգներից, Էրդուրանն իր առաջին մեծ շրջագայությունը կատարել է Կանադայում՝ 1961-1962 թվականներին՝ մասնակցելով շուրջ 160 համերգների։ Այնուհետ, Թուրքիայի նախագահական սիմֆոնիկ նվագախմբի հետ հանդես է եկել Մերձավոր Արևելքում, որի հետ միասին ելույթ է ունեցել նաև Անատոլիայի տարբեր նահանգներում։ Միթհաթ Ֆենմենի հետ Լոնդոնում իր առաջին սոլո կոնցերտից հետո, 1964 թվականին պարգևատրվել է Հարիեթ Քոեն Օլգի մրցանակով։

1965 թվականին Էրդուրանի կատարմամբ Բրամսի «Ջութակի կոնցերտը» Ալբերտ Հոլլից ուղիղ եթերով հեռարձակել է BBC-ն։ 1968 թվականին թուրք ջութակահարուհի Վերդա Էրմանի հետ աֆրիկյան շրջագայությունից հետո, 1970 թվականին Էրդուրանը Նիդերլանդներում պարգևատրվել է Բեթհովենի մրցանակով։

Այլա Էրդուրանը դուետով հանդես է եկել այնպիսի երաժիշտների հետ, ինչպիսիք են Իեհուդի Մենուհին, Իգոր Օյստրախը և այլն։

### Սկավառակագրություն
* (2003) *Ayla Erduran Plays Brahms & Bruch*,
* (2004) * Ayla Erduran Plays Brahms*,
* (2008) * Ayla Erduran Archive Series 5: Live Recordings, 1958—2004*։

## Մրցանակներ և պարգևներ
Այլա Էրդուրանը 1971 թվականին արժանացել է Թուրքիայի ժողովրդական արտիստի կոչման։
* Հենրիկ Վինյավսկիի անվան մրցույթի 5-րդ հորիզոնական (1957 թվական)։
* Հարիեթ Քոեն Օլգի մրցանակ (1964 թվական)։
* Բեթհովենի մրցանակ (Նիդերլանդներ, 1970 թվական)։

## Ծանոթագրություններ

Կատեգորիա:Արտիստներ Ստամբուլից
Կատեգորիա:Թուրք երաժիշտներ
Կատեգորիա:Թուրք ջութակահարներ
Կատեգորիա:Թուրքիայի պետական արտիստներ
Մեջիմուրսկա

**Մեջիմուրսկա** (), վարչական-տարածքային միավոր Խորվաթիայի հյուսիսում։ Գտնվում է Դրավա և Մուրա գետերի միջև։ Տարածքի պատմական ոչ ապաշտոնական անվանումը *Մեջդիմուրիե* է, որը ծագում է Մուրա գետի անունից և *միջև* () բառից։ Մեջիմուրսկայում է արտադրվում խորվաթական հայտնի տուրոշ պանիրը։

## Աշխարհագրություն
Ժուպանության տարածքը 729 կմ² է։ Այն ամենից փոքրն է (Զագրեբ քաղաքից հետո), սակայն միաժամանակ ամանախիտ բնակեցվածը` 156.11 1 կմ² տարածքում։ Այն նաև Խորվաթիայի ծայրագույն հյուսիսային ժուպանությունն է. հարավից սահմանակցում է միայն Վարաժդինսկային։ Մեջիմուրսկան հյուսիս-արևելքից սահմանակցում է Հունգարիային, իսկ հյուսիսում ու հյուսիս-արևմուտքում` Սլովենիային։

Մեջիմուրսկան բավական ցածրադիր է. նրա բարձրությունը ծովի մակարդակից 120-344 մ է։ Հողը բերրի է։ 729 կմ² ընդհանուր մակերեսից գյուղատնտեսական նպատակներով օգտագործվում է գրեթե կեսը` 360 կմ²։ Անտառներն ու արոտավայրերը զբաղեցնում են 105 կմ² տարածք։

## Բնակչություն
2011 թվականի մարդահամարի տվյալներով ժուպանության տարածքում բնակվում էր 113.804 մարդ, որի 96 %-ը խորվաթներ են։ Մեջիմուրսկայի ազգային փոքրամասնություններից են հունգարները, սլովենները (516), ալբանացիները (200) և գնչուները (5.107), սերբեր (249), ռուսներ (137)։

Բնակիչների շրջանում գերիշխում է խորվաթերենի կայկավյան բարբառը (խորվաթերենի գրական հիմքը շտակավյան բարբառն է)։ Շրջանի ավանդույթներն ու խոհանոցը իրենց վրա են կրել հունգարական ազդեցությունը։

## Վարչական բաժանում
Մեջիմուրսկայի կազմի մեջ է մտնում 25 միավոր` 3 քաղաք և 22 համայնք։ 
* Քաղաքներ
** Մուրսկո Սրեդիշչե (3322 մարդ)
** Պրելոգ (4288 մարդ)
** Չակովեց, վարչական կենտրոն (15 790 մարդ)
* Համայնքներ

** Բելիցա
** Վրատիշինեց
** Գորիչան
** Գորնի Միխալիեվեց
** Դեկանովեց
** Դոմաշինեց
** Դոնյի Վիդովեց
** Դոնյի Կրալյովեց
** Դոնյա Դուբրովա
** Կոտորիբա
** Մալա Սուբոտիցա
** Նեդելիշչե
** Օրեխովիցա
** Պոդտուրեն
** Պրիբիսլավեց
** Սվետա Մարիա
** Մուրայի Սվետի Մարտին
** Սվետի Յուրայ նա Բրեգու
** Սելնիցա
** Ստրախովնինեց
** Շենկովեց
** Շտրիգովա

## Ծանոթագրություններ

## Արտաքին հղումներ
* Մեժդիմուրսկա ժուպանության պաշտոնական կայք

Կատեգորիա:Խորվաթիայի վարչական բաժանում
Կատեգորիա:Վարչական միավորներ
Սուրբհի Չանդնա

**Սուրբհի Չանդնան** (), հնդիկ հեռուստատեսային դերասանուհի, որն առավել հայտնի է «Սիրախաղ» հեռուստասերիալում իր կերտած Անիկա Տրիվեդիի դերակատարմամբ։

## Կարիերա
Սուրբհին իր կարիերան սկսել է գովազդային հոլովակներում նկարահանվելով։ Ապա որոշ հեռուստասերիալներում խաղացել է փոքրիկ դերեր։

2009 թվականին նկարահանվել է SAB հեռուստաընկերության հայտնի Taarak Mehta Ka Ooltah Chashmah կատակերգական սերիալում, մարմնավորելով Սվիթիին։ 2013 թվականին նա խաղացել է Star Plus -ի *Ek Nanad Ki Khushiyon Ki Chaabi… Meri Bhabhi  սերիալում, որպես Սյուզիի դերակատար:* 

Չանդնան իր առաջին արժեքավոր դերը խաղացել է Zee TV- ի *Qubool Hai* սերիալում, որտեղ նա մարմնավորում էր մի էր խուլ եւ համր աղջկա՝ Հայային։

Նա 2014 թվականին խաղացել է Bobby Jasoos ֆիլմում, իսկ 2015 թվականին էպիզոդիկ դերով հանդես է եկել Sony TV- ի *Aahat սերիալում*։

2016 թվականից մինչև 2018 թվականը Սուրբհին նկարահանվել է Star Plus հեռուստաընկերության «*Սիրախաղ* » - սերիալում, մարմնավորելով Անիկային։ «*Սիրախաղ* » հեռուստասերիալը մեծ հաջողություններ բերեց դերասանուհուն։ Նա ստացավ մի շարք արժեքավոր մրցանակներ։

## ԶԼՄ-ներ
Չանդնան 7-րդն էր «*Biz Asia» -ի*  2017 թվականի տարվա հեռուստադեմքերի ցուցակում։

2018 թվականին Սուրբհին 16-րդն էր «*Eastern Eye»* -ի ասիացի ամենասեքսուալ կանանց ցանկում և 8-րդը է «*Biz Asia» -ի* անհատականութեան ցուցակում։

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

Կատեգորիա:Հնդիկ դերասանուհիներ
Կատեգորիա:Հեռուստատեսային դերասանուհիներ
Մեժևայա փողոց (Կրասնի Սուլին)

**Մեժևայա փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։

## Պատմություն
Կրասնի Սուլին քաղաքի Մեժևայա փողոցը ձգվում է Պրիդորոժնայա փողոցից մինչև Գնիլուշա գետի վրայով անցնող Սկելևատսկի կամուրջը։ Փողոցի երկարությունը 600 մետր է։ Այդպես է անվանվել, որովհետև 19-րդ դարում այստեղով է անցել Սուլինի մետալուրգիական գործարանի սեփականատերեր, հարուստ վաճառականներ և գործարանատերեր Պաստուխովների վարձակալած հողատարածքի և մյուս սեփականատերերի հողերի միջև սահմանը («մեժա», ՝ *սահման, սահմանագիծ*)։ Փողոցը ձևավորվել է 20-րդ դարի սկզբին։ Ներկայիս ավտոդպրոցի տեղում նախկինում եղել է Պաստուխովների ձիանոցը, իսկ ավելի վաղ այդտեղ ապրել են հարուստ հույներ։ Հարևանությամբ՝ վաճառական Նեմովի տանը (գտնվում է 5-րդ դպրոցի և ավտոդպրոցի միջև) մինչև 1917 թվականի Հոկտեմբերյան հեղափոխությունը տեղակայված է եղել Սուլինի հեղափոխական կոմիտեն։

Մեժևայա փողոցում ավարտվում են Մետալուրգների, Լենինի, Սովետսկայա, Պերվոմայսկայա, Բերեգովայա իրար զուգահեռ փողոցները, սկսվում են 1-ին Կուզնեչնայա և 2-րդ Կուզնեչնայա փողոցները, հատում է Պրիդորոժնայա փողոցը։

## Գրականություն
* Горная, Л. Пройдусь по Гимназической, сверну на Ярославскую / Л.Горная // Красный бумер. – 2006. - №36.

## Արտաքին հղումներ
* Межевая улица в Красном Сулине

Կատեգորիա:Կրասնի Սուլինի փողոցներ
Մաքսիմ Ակիմով

**Մաքսիմ Ալեքսեևիչ Ակիմով** (), ռուս քաղաքական գործիչ, 2018 թվականի մայիսի 18-ից Ռուսաստանի Դաշնության վարչապետի տեղակալ՝ փոխվարչապետ։ 2018 թվականից «Ռուսական երկաթուղիներ» ՍՊԸ-ի տնօրենների խորհրդի նախագահ։

Ռուսաստանի Դաշնության պետական ապարատի ղեկավարի առաջին տեղակալ (2013—2018), 2007 թվականի հուլիսից մինչև 2012 թվականի մայիս եղել է Կալուգայի մարզի նահանգապետը։ 2004-2007 թվականներին եղել է Կալուգա քաղաքի քաղաքապետը։ Ռուսաստանի Դաշնության I դասի պետական խորհրդատու (2016)։

## Կենսագրություն
Ծնվել է 1970 թվականի մարտի 1-ին, Մալոյարոսլավլեց քաղաքում՝ Ալեքսեյ Ակիմովի ընտանիքում։

1993 թվականին ավարտել է Կալուգայի՝ Կ. Է. Ցիալկովսկու անվան պետական համալսարանի պատմության ֆակուլտետը։ Համալսարանն ավարտելուց հետո՝ երկու տարի, միջնակարգ դպրոցում աշխատել է որպես ուսուցիչ։

1994-1996 թվականներին ղեկավարել է «Ֆայնարտ-աուդիտ» կազմակերպությունը։ Այնուհետև ղեկավարել է Կալուգայի մարզի արժեթղթերի շուկան։ 1998-2001 թվականներին եղել է Կալուգայի մարզի կառավարության էկոնոմիկայի և արդյունաբերության դեպարտամենտի տնօրենը։

2004 թվականից զբաղեցրել է Կալուգայի մարզի Տնտեսական զարգացման նախարարի պաշտոնը։ 2004 թվականի մայիսից աշխատանքի է անցել Կալուգա քաղաքի համայնքապետարանում՝ որպես առաջին փոխքաղաքապետ։ Կալուգայի նախկին քաղաքգլխի՝ Վալերի Իվանովի հրաժարականից հետո՝ հենց նույն տարում, նա զբաղեցրեց Իվանովի տեղը՝ ստանձնելով վերջինիս լիազորությունները։ 2004 թվականի նոյեմբերի 14-ին ընտրվել է Կալուգայի քաղաքապետ՝ ստանալով 34,63 % ձայն։

2007 թվականի մայիսից նշանակվել է Կալուգայի նահանգապետ Անատոլի Արտամոնովի տեղակալ (2011 թվականից զբաղեցնում է առաջին տեղակալի պաշտոնը)։ Զբաղեցրել է Կալուգայի մարզի Բադմինտոնի ֆեդերացիայի նախագահի պաշտոնը։

2012 թվականի մայիսի 22-ին նշանակվել է Ռուսաստանի Դաշնության պետական ապարատի ղեկավարի տեղակալ։ Մեկ տարի անց զբաղեցնում է առաջին տեղակալի պաշտոնը։ 2016 թվականի հունիսի 30-ից ընդգրկվում է Ռուսաստանի Դաշնության նախագահին կից ռազմավարական զարգացման և առաջնային ծրագրերի խորհրդի կազմի մեջ։

2013 թվականին Ակիմովը հավակնում էր Ռուսաստանի Դաշնության տնտեսական զարգացման նախարարի պաշտոնին։ 2016 թվականի նոյեմբերի 15-ին՝ Ալեքսեյ Ուլյուկաևի հեռացումից հետո, զանգվածային լրատվության միջոցներում ինֆորմացիա հայտնվեց այն մասին, որ թափուր մնացած պաշտոնի հավակնորդներից մեկը Մաքսիմ Ակիմովն է (մյուս հավակնորդները Քսենյա Յուդաևան և Անդրեյ Բելոուսովն էին)։ 2017 թվականի սեպտեմբերին Ակիմովը դիտարկվում էր որպես Նիժնի Նովգորոդի մարզի նահանգապետի թեկնածու։

## Ծանոթագրություններ

Կատեգորիա:«Միասնական Ռուսաստան» կուսակցության անդամներ
Կատեգորիա:Պատմական գիտությունների թեկնածուներ
Կատեգորիա:Ռուս պատմաբաններ
Կատեգորիա:Ռուս քաղաքական գործիչներ
Մոկրոուսովի փողոց (Կրասնի Սուլին)

**Մոկրոուսովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Նախկինում կոչվել է 1-ին Պերեեզդնի նրբանցք։ Անվանվել է Ռուսաստանի քաղաքացիական պատերազմի ակտիվ մասնակից և Հայրենական մեծ պատերազմում պարտիզանական շարժման մասնակից Ա. Վ. Մոկրոուսովի պատվին։

## Պատմություն
Մոկրոուսովի փողոցը նախկին 1-ին Պերեեզդնի նրբանցքն է, որը 1965 թվականին քաղաքի գործադիր կոմիտեի որոշմամբ վերանվանվել է ի պատիվ Ռուսաստանի քաղաքացիական պատերազմի ակտիվ մասնակից և Հայրենական մեծ պատերազմում պարտիզանական շարժման մասնակից Ալեքսեյ Վասիլևիչ Մոկրոուսովի։

Մոկրոուսովի փողոցը սկիզբ է առնում Գագարինի փողոցից և ավարտվում Ռոսիյսկայա փողոցում։

Մոկրոուսովն ապրել է անհանգիստ կյանք։ 1905 թվականին, լինելով հանքափոր Դոնբասում, նա մասնակցել է քաղաքական գործադուլների և զինված ապստամբությունների ինքնակալության դեմ։ 1909 թվականին Բալթյան նավատորմ զորակոչված Մոկրոուսովը հեղափոխական քարոզչություն է անցկացրել «Պրիտկի» ականակրի նավաստիների շրջանում։ Այստեղ նա ձերբակալվել է, բայց կարողացել է փախչել։ Սավինի անունով անձնագրով արտագաղթել է արտասահման, այցելել Շվեդիա, Դանիա, Անգլիա, Արգենտինա, Ավստրալիա։ 1917 թվականի Փետրվարյան հեղափոխությունից հետո Մոկրոուսովը վերադարձել է Ռուսաստան։ Բոլշևիկյան ցուցակով ընտրվել է Սևաստոպոլի խորհրդի պատգամավոր։

Հոկտեմբերյան հեղաշրջումից անմիջապես առաջ Մոկրոուսովը Սևաստոպոլից ուղևորվել է Բալթյան նավատորմ որպես հեղափոխական նավաստիների պատվիրակ։ Պատմական հեղաշրջման ժամանակ նա ղեկավարում էր մայրաքաղաքի հեռագրատունը գրաված ջոկատը։ Սևաստոպոլ Ալեքսեյ Վասիլևիչը վերադարձել է երկրի հարավում հակահեղափոխության դեմ պայքարի ժողովրդական կոմիսարի մանդատով։ 1917 թվականի դեկտեմբերի սկզբին նրա ջոկատը մեկնել է ճակատ։ 1918 թվականի փետրվարի 11-ին նավաստիների ջոկատը Սուլինից դուրս է մղել կալեդինցիներին։ Հետագայում Մոկրոուսովը ղեկավարել է բրիգադ, որը Հյուսիսային Կովկասում և Ուկրաինայում պայքարել է Դենիկինի դեմ, գլխավորել է պարտիզանական շարժումը Վրանգելի թիկունքում։

Քաղաքացիական պատերազմի ավարտից հետո Մոկրոուսովը վարել է դիվանագիտական և տնտեսական աշխատանք։ Երբ սկսվել է Իսպանիայում նացիստների դեմ պատերազմը, նա մեկնել է այնտեղ որպես կամավոր։ Երկրորդ համաշխարհային պատերազմի ժամանակ Մոկրուսովը սկզբում ղեկավարում էր Ղրիմի թերակղզում պարտիզանական շարժումը, այնուհետև կռվում էր խորհրդային զորքերի շարքերում։ Պատերազմից հետո վետերանը բնակություն է հաստատել Սիմֆերոպոլում, որտեղ մահացել է 1959 թվականին։ Սոցպոսյոլոկ ավանի փողոցներից մեկն այժմ կոչվում է նրա անունով։

## Ծանոթագրություններ

## Գրականություն
* Мякинченко, В. Легендарный командир / В.Мякинченко // Власть советов. – 1981. – 1 апреля.
* Горная, Л. Пройдусь по Гимназической, сверну на Ярославскую / Л.Горная // Красный бумер. – 2006. - №36.

## Արտաքին հղումներ
* Улица Мокроусова в Красном Сулине

Կատեգորիա:Կրասնի Սուլինի փողոցներ
Հսկաներ (նկար, Գոյա)

**«Հսկաներ»** (), իսպանացի նկարիչ Ֆրանցիսկո Գոյայի նկարն է, վրձնել է  1791—1792 թվականներին։ Կտավը պատկանում է  Գոյայի  նկարների սկզբնական ուրվագծերի յոթերորդ շարքին, որը նկարվել է  թագավորական պաստառագորգերի կտորեղենի խանութի պատվերով Իսպանիայի թագավոր  Կառլ IV-ի Էսկորիալում գտնվող  աշխատասենյակի համար։ «Հսկաները» նախատեսված են եղել Էլ Պարդո պալատի թագավորական ընտանիքի ննջասենյակի համար։ Նկարը փոխանցվել է Մադրիդի թագավորական պալատի թագավորական պաստառագորգերի կտորեղենի խանութին 1856 և 1857 թվականների ընթացքում, որտեղից էլ մի շարք կտավների հետ անհետացել է 1869 թվականին։

## Նկարի  նկարագրություն
Մեծանկարի վրա պատկերված է  մանկական խաղ, որտեղ մի երեխա բարձրացել և նստել է մյուսի վրա։

## Ծանոթագրություններ

## Գրականություն
* Յու․ Յու․ Կոտովա։ Պրադո թանգարան։ Մադրիդ ISBN 5-7838-1070-3.

## Արտաքին հղումներ
* Նկարի նկարագրությունը Պրադո թանգարանի պաշտոնական կայքում
* Ficha en artehistoria.com

Կատեգորիա:1791 նկարներ
Կատեգորիա:Ֆրանցիսկո Գոյայի նկարներ
Կատեգորիա:Պրադո թանգարանի նկարներ
Կիտամի

thumb|Վակա կենտրոն

, քաղաք Ճապոնիայի Հոկայդո պրեֆեկտուրայում՝ Օխոտսկ ենթապրեֆեկտուրայում։ Համարվում է ենթապրեֆեկտուրայի ամենաբնակեցված քաղաքը։

Կիտամին կենտրենական դիրք է գրավում Օխոտսկ ենթապրեֆեկտուրայում։ Քաղաքի մոտ են գտնվում Կիտամի լեռները։

2017 թվականի ապրիլի 30-ի տվյալների համաձայն՝ քաղաքի բնակչությունը կազմում է 119 135 մարդ, իսկ բնակչության խտությունը՝ 83 մարդ/կմ2։ Քաղաքի զբաղեցրած տարածքը կազմում է 1 427,56 կմ2։

## Կլիմա
Կիտամիի կլիման մերձարևադարձային մուսսոնային է։ Բնութագրվում է ցուրտ ամառներով և տաք անառներով։

## Քույր քաղաքներ
* Էլիզաբեթ, Նյու Ջերսի, Ամերիկայի Միացյալ Նահանգներ, 1969 թվականի հունիսի 12-ից
* Պորոնայսկ, Սախալինի մարզ, Ռուսաստան, 1972 թվականի օգոստոսի 13-ից
* Չինջու, Հարավային Կորեա
* Բարհեդ, Ալբերտա, Կանադա 
* Կոտի, Ճապոնիա
* Սակավա, Ճապոնիա
* Մարումորի, Ճապոնիա
* Օնո, Ճապոնիա

## Ծանոթագրություններ

## Արտաքին հղումներ
* Քաղաքի պաշտոնական կայք 

Կատեգորիա:1872 թվականին հիմնադրված բնակավայրեր
Կատեգորիա:Ճապոնիայի քաղաքներ
Տիգրան Չիթունի

**Տիգրան Հարությունի Չիթունի** (**Չիթչյան, Չթչյան**) (), հայ բանահավաք-բանասեր, գրող։ Մամուլում հանդես է եկել *Վրույր*, *Ես*, *Հեռագետ*, *Այգեցի*, *Շեմիր* և այլ ծածկանուններով։

## Կենսագրություն
Տիգրան Չիթունին ծնվել է 1881 թվականի ապրիլի 22-ին, Արևմտյան Հայաստանի Վան քաղաքում։ Նախնական կրթությունն ստացել է Վանի Սբ. Անանյան և Հիսուսյան վարժարաններում։ 1898 թվականին ավարտել է Վանի Երամյան վարժարանը։ 3 տարի ուսանել է Կարինի Սանասարյան դպրոցում։ 1910 թվականին Կոստանդնուպոլսում հիմնել է «Հայագիտում» հրատարակչությունը։ 1940-ական թվականներին տեղափոխվել է Փարիզ։ Աշխատակցել է Կոստանդնուպոլսի և սփյուռքի պարբերականներին։ Փոխադրել և հրատարակել է «Լէյլի և Մեջնուն» (1911) սիրերգը, «Մայրենի աշխարհ» (գիրք 1, 1913) գիրքը։ Ազգագրական-բանահյուսական աշխատություններից առավել ուշագրավ է տոհմիկ խաղերի և ժամանցների «Արեւելեան խաղաշխարհ» (հ. 1-2, 1919, Հ. Իզմիրյան մրցանակ՝ 1907) ժողովածուն։ Գրի է առել «Սասնա ծռերի» 4 տարբերակ, համադրել մինչ այդ հրատարակված տարբերակների հետ և հրատարակել «Սասունական» (հ. 1, 1943) խորագրով։ Չիթունուց Վանի ժողովրդական երգեր է գրի առել Կոմիտասը։

Մահացել է 1960 թվականին, Փարիզում։

## Երկեր
* Սասմանց տուն, ԿՊ, 1910։
* Յուշիկք Հայաստանի, ԿՊ, 1919։
* Համբարձման «վիճակ», ԿՊ, 1919։
* Բիւր ակ... հազար ակ..., Փարիզ, 1941։
* Սասունական, Բեյրութ, 1960։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Հայ բանահավաքներ
Կատեգորիա:Հայ բանասերներ
Կատեգորիա:Հայ տղամարդ գրողներ
Էմիլ Ոսկանյան

**Էմիլ Սերոբի Ոսկանյան** (), հայ քիմիկոս։ Տեխնիկական գիտությունների դոկտոր (1990), պրոֆեսոր (2003): Հայաստանի ճարտարագիտական   ակադեմիայի թղթակից անդամ (1996):

## Կենսագրություն
Էմիլ Ոսկանյանը ծնվել է 1941 թվականի հոկտեմբերի 2-ին Ոսկեվազ (Հայաստանի Արագածոտնի մարզ) գյուղում։ 1964 թվականին ավարտել է Երևանի պետական համալսարանը։ 1961 թվականից աշխատել է «Նաիրիտ» գիտաարտադրական միավորումում, 1972 թվականից եղել է լաբորատորիայի վարիչ։ 1994-2003 թվականներին եղել է գիտահետազոտական կենտրոնի ղեկավար, 2003 թվականից՝ Ալեքսանդրով քաղաքի (ՌԴ Մոսկվայի մարզ) «Դալեքս» գիտությունների ակադեմիայի համալիրի գլխավոր տնօրենի առաջին տեղակալ, 1998 թվականից՝ «Հայաստանի կիրառական քիմիայի հանդեսի» գլխավոր խմբագիր։

Ուսումնասիրել է չհագեցած միացությունների հալոգեն ածանցյալների և մի շարք դիենային պոլիմերների (պոլիքլորոպրեն, պոլիերկքլորբութադիեն, պոլիիզոպրեն և այլն) քիմիական փոխարկումները։ Մշակել և արդյունաբերության մեջ ներդրել է քլոր- և բրոմնաիրիտների, քլորկաուչուկների ստացման եղանակներ, որոնց հիման վրա արտադրվում են մի շարք բաղադրանյութեր (լաքեր, ներկեր, սոսինձներ, մածուկներ, ջրա- և ջերմամեկուսիչ ծածկույթներ։

## Անդամակցություն
* ՌԴ բնական ԳԱ անդամ (1998)

## Երկեր
* Քլորոպրենի ստացումը և պոլիմերումը լաբորատոր պայմաններում։ (Ուսումնամեթոդական աշխատանք)։ Ասողիկ, 2003 - 12 էջ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Տեխնիկական գիտությունների դոկտորներ
Լուսատտիկ (հեռուստասերիալ)

**Լուսատտիկ** (), թուրքական հեռուստասերիալ, որը ցուցադրվել է Star TV հեռուստաընկերությամբ։ Գլխավոր դերերում հանդես են գալիս Սեչքին Օզդեմիրը և Նիլայ Դենիզը։ Հեռուստասերիալի ռեժիսորը եղել է Բարըշ Յոշը։ Առաջին անգամ ցուցադրվել է 2017 թվականի հունիսի 29-ին և ավարտվել հոկտեմբերի 25-ին։ Հեռուստասերիալն արտադրվել է Mia Yapım ընկերության կողմից։

## Սյուժե
Ասլըն իր մահացած հոր փոխարեն սկսում է աշխատել որպես տաքսու վարորդ, քանի որ ինքն ստիպված է հոգալ ընտանիքի կարիքները։ Նա ուրախ, կենսախինդ աղջիկ է և ունի մականուն՝ «լուսատտիկ»։ Լուսատտիկը դառնում է իրավաբան Բարըշի անձնական վարորդը, որը զբաղվում է ամուսնալուծության հարցերով։ Բարըշը երիտասարդ, խելացի, սակայն սառը տղամարդ է և կարծում է, որ ոչինչ իրեն չի կարող զարմացնել այս կյանքում։ Սակայն ամեն ինչ փոխվում է, երբ Բարըշը հանդիպում է Ասլըին։

## Դերասանական կազմ

## Ծանոթագրություններ

Կատեգորիա:Թուրքական հեռուստասերիալներ
Մարինա Ոսկանյան

**Մարինա Ոսկանյան** (), ամերիկահայ, քիմիկոս-ճարտարագետ, նավթագետ։ Կալիֆորնիայի պետական հողերի հանձնաժողովի (CSLC) պլանավորման և զարգացման ղեկավար։

## Կենսագրություն
Մարինա Ոսկանյանը ծնվել է 1961 թվականին, Թեհրանում։ 1974 թվականից բնակվում է Ամերիկայի միացյալ նահանգներում։ Աշխատել է ԱՄՆ-ի «Յու Էս Էյ Էքքսան», «Կալիֆոռնիա Գաս Քամփընի», 1984 թվականից՝ Կալիֆոռնիայի «Ֆիլիփս Փեթրոլեում» նավթային ընկերություններում։ Դասավանդում է տարբեր համալսարաններում՝ Կալիֆորնիայի պոլիտեխնիկական համալսարանում և Հարավային Կալիֆոռնիայի համալսարանում։ Մշակել է նավթահետախուզական նոր եղանակներ, որոնք կիրառվում են ԱՄՆ-ում։ Նրա մշակած նավթահետախուզման նոր մեթոդները լայնորեն կիրառվել են ԱՄՆ-ում բերելով միլիոնների շահույթ։

1990 թվականին Հայաստանում կատարել է նավթահետախուզական աշխատանքներ։

Մարինա Ոսկանյանը Կալիֆոռնիայի երկրաբանական հարցերի վերակացու է, Նավթագետների համաշխարհային ընկերակցության Կալիֆոռնիայի մասնաճյուղի նախագահ, Նավթագործության բնագավառում՝ նշանակումների և մրցանակների խորհրդի տնօրեն։ Նրա մշակած նավթահետախուզման նոր մեթոդները լայնորեն կիրառվել են ԱՄՆ-ում՝ բերելով միլիոնների շահույթ։

## Պարգևներ, մրցանակներ
* Արժանացել է Նավթագետների համաշխարհային ընկերակցության մի շարք մրցանակների, այդ թվում՝
* Տարածաշրջանային ծառայության մրցանակ, 1991
* Ականավոր անդամ և ակնառու ծառայության մրցանակ, 2000
* Արևմտյան Հյուսիսամերիկյան տարածաշրջանի HSE մրցանակ, 2013
* Երեք անգամ արժանացել է Նավթագետների համաշխարհային ընկերակցության մրցանակին
* 2016 թվականին Դուբայում անցկացվող Նավթագետների համաշխարհային ընկերակցության ամենամյա հանդիպման ժամանակ արժանացել է Նավթագետների համաշխարհային ընկերակցության առողջապահության, անվտանգության, շրջակա միջավայրի և սոցիալական պատասխանատվության մրցանակին

## Ծանոթագրություններ

Կատեգորիա:Ամերիկահայ ճարտարագետներ
Կատեգորիա:Ամերիկահայ քիմիկոսներ
Վոլոդյա Ոսկանյան

**Վոլոդյա Երջանիկի Ոսկանյան** (), հայ կենսաբան-էկոլոգ։ Կենսաբանական գիտությունների դոկտոր (1987): ՀԳԳԱ թղթակից անդամ (1996):

## Կենսագրություն
Վոլոդյա Ոսկանյանը ծնվել է 1932 թվականի հոկտեմբերի 18-ին, Երևանում։ 1958 թվականին ավարտել է Հայկական գյուղատնտեսական ինստիտուտը։ 1959-1981 թվականներին աշխատել է ՀԽՍՀ ԳԱ բուսաբանության ինստիտուտում։ 1981-1991 թվականներին եղել է Բնության պահպանության և արգելոցային գործի ՀամԳՀԻ Հայաստանի բնության պահպանության բաժնի, բուսաշխարհի պահպանության լաբորատորիայի, ապա՝ բաժնի վարիչ։ 1991- 1998 թվականներին եղել է  ՀՀ բնապահպանության նախարարության արգելոցապարկային համալիրի տնօրեն, 2002 թվականից՝ ավագ գիտաշխատող, 2000-2002 թվականներին՝ էրեբունի արգելոցի պետ։

Աշխատանքները վերաբերում են ՀՀ բարձրլեռնային արոտավայրերի պահպանության, բերքատվության բարձրացման, արդյունավետ օգտագործման, բուսական  պաշարների վերականգնման խնդիրներին, Էրեբունի արգելոցի բուսականության, ֆլորայի, բուսական պաշարների հետազոտմանը։

## Ծանոթագրություններ

Կատեգորիա:Հայ կենսաբան-էկոլոգներ
Կատեգորիա:Կենսաբանական գիտությունների դոկտորներ
Կատեգորիա:ՀԱԱՀ շրջանավարտներ
Կատեգորիա:Հայ կենսաբաններ
Wish You Were Gay

«**Wish You Were Gay**» (ամբողջությամբ փոքրատառերով), ամերիկացի երգչուհի Բիլի Այլիշի երգը։ Երգը թողարկվել է 2019 թվականի մարտի 4-ին` «Darkroom» և «Interscope Records» լեյբլների միջոցով։ Երգը երգչուհու թողարկվելիք դեբյուտային When We All Fall Asleep, Where Do We Go? (2019) ալբոմի չորրորդ սինգլ է։

## Երգի մասին
Բիլի Այլիշը հայտնել է, որ "Wish You Were Gay" երգը գրել է 14 տարեկան հասակում, երբ ուժգին սիրել է մի տղայի, որն էլ եղել է նրա ոգեշնչման աղբյուրը։ 2018 թվականի հուլիսին Այլիշը երգի մի կտորը` ակուստիկ եղանակով կատարում է իր ինստագրամյան պատմությունում։ Նա ասել է նաև, որ այդ տղան ընդհանրապես ուշադրություն չի դարձրել Այլիշին և վերջինս էլ ցանկացել է, որ տղան գեյ լինի, որպեսզի իրական պատճառ լինի այդ անուշադրությանը։ Նա ավելացրել է, որ հետագայում պարզվել է տղայի իրականում գեյ լինելը։

## Ստեղծագործությունը և բառերը
"Wish You Were Gay"-ը գրված է G մաժորում, չափավոր տեմպով՝ 118 հարված մեկ րոպեում։ Այլիշի ձայնը տատանվում է G3 հնչյունից D5 և դրան հաջորդում է Am–D7–Gmaj7–Em հերթականությունը։ Այն փոփ ժանրի երգ է, որը, HotNewHipHop-ի Միտչ Ֆինդլեյի կարծիքով, «դանդաղ այրվող, փարթամ գործիքային» է։ Paper-ից Մայքլ Լավ Մայքլը նշել է, որ երգը «մաքսիմալ հուզում է ձգված թողարկման պես»։ Երգի բառերի կենտրոնում այն մտածմունքներն են, որ իր սիրած տղան չի փոխանակում իր զգացմունքները և այն ցանկությունը, որ տղան գեյ լինի, որպեսզի աղջիկը պահի իր հպարտությունը։

## Անձնակազմ
Տվյալները վերցված են Tidal ծառայությունից.

* Բիլլի Այլիշ – երգահան, վոկալիստ
* Ֆինիս Օ՛Քոնել – երգահան, պրոդյուսեր
* Ռոբ Կինելսկի – միքսինգ
* Ջոն Գրինհեմ – ինժեներ

## Շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2019 սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:ԼԳԲՏ երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Խորվաթիայի հողմաէներգետիկա

[thumb|right|Հողմաէլեկտրակայան [Սեն (քաղաք)|Սենի մոտ, Խորվաթիա]]
**Խորվաթիայի [[հողմաէներգետիկա]]ն** աճում է սկսած 2004 թվականից, երբ երկրում տեղադրվեց առաջին հողմաէլեկտրակայանը։ 2010 թվականի դեկտեմբերին ամբողջ հողմային էներգիան 69.8 ՄՎտ էր։

Առաջին հողմակայանը տեղադրվել է 2004 թվականին Պագ կղզում։ 2006 թվականին Շիբենիկի մոտ բացվեց մեկ այլ հողմակայան։ 2007 թվականի հուլիսի 1-ին Խորվաթիայի կառավարությունը հինգ որոշում ընդունեց վերականգնվող ռեսուրսներից էլեկտրաէներգիայի արտադրության խթանման վերաբերյալ, ներառյալ` կանաչ հարկաչափը։

Հողմային էներգիայի խոշոր տեղական արտադրողը Ադրիայի հողմակայանն է։

Ներկայումս Խորվաթիայում կան ընդհանուր թվով 204 հողմային տուրբիններ, որոնք արտադրում են ընդհանուր 207.1 ՄՎտ էլեկտրաէներգիա, սակայն նոր շահագործվող տուրբինների հետ ակնկալվում է, որ 2014 թվականի սկզբին ընդհանուր հզորությունը կկազմի 320 ՄՎտ։ Իսկ Խորվաթիայում կառուցվող լրացուցիչ 960 հողմատուրբինների ազգային էներգետիկ ցանցին միանալու դեպքում Խորվաթիան մինչև 2015 թվականը միայն քամու օգնությամբ կարող է արտադրել ավելի քան 1 ԳՎ-ից ավելի էլեկտրաէներգիա։ Քանի որ 2013 թվականի սկզբին Խորվաթիան արտադրում էր շուրջ 15.8% վերականգնվող էներգետիկա, կառավարությունը հույս ունի, որ Խորվաթիան կարող է 2020 թվականին մինչև 20% վերականգնվող էներգիա արտադրել քամուց և արևից, և այդ նպատակին հասնելու համար ստանձնել է նոր ռազմավարություն։ 2014 թվականի վերջում Խորվաթիայում վերականգնվող էներգիան նախատեսվում է արտադրել շուրջ 527 ՄՎտ միայն քամու և արևային էներգիա, կամ վերականգնվող էներգիայի աղբյուրից էլեկտրաէներգիայի սպառման շուրջ 20%-ը` հասնելով ԵՄ 2020 թվականի վերականգնվող էներգետիկայի թիրախին, և գերազանցել այն։ Ներկայումս առաջիկա 5-7 տարիների ընթացքում աճի տեմպի և պլանավորված ներդրումների ծավալը, քամուց և արևից ստացված էներգիան պետք է առանց դժվարության հասցնի Խորվաթիայում ընդհանուր էներգիայի սպառման 40%-ին, 50%-ով բարձր հավանականությամբ, հասնելով Գերմանիայի, Շվեդիայի, Նորվեգիայի, Դանիայի, Ֆինլանդիայի և Ավստրիայի կողմից ամրագրված թիրախներին։

## Տես նաև

*Վերականգվող էներգիան ԵՄ-ում
*Վերականգվող էներգիայի զարգացում
*Էներգիան Խորվաթիայում
*Վերականգվող էներգիա ըստ երկրների

## Ծանոթագրություններ

Կատեգորիա:Էլեկտրակայաններ ըստ երկրի
Կատեգորիա:Էներգետիկա ըստ երկրի
Կատեգորիա:Խորվաթիայի տնտեսություն
Ֆըրթընա

**Ֆըրթընա ** (նաև՝ Ֆուրթունա, Փորդանիս, Ֆորթանա, Ֆուրտունա, Բյույուք-դերե, ), գետ Սև ծովի ավազանում, Լազիստանում և Համշենում։ Սկիզբ է առնում Խաղտյաց լեռների հյուսիս-արևելյան հատվածի Քաջքար (Կաճկաքար) լեռան հյուսիս-արևելյան լանջերից, աջից միանալով Համշենի գետին, Ադինայից արևելք, Արտաշեն գյուղի մոտ թափվում է Սև ծովը։ Հնում կոչվել է Փորդանիս։ Գետի անունով երբեմն Համշենի գետի ստորին հոսանքը անվանել են Ֆորթանա։ Հաճախ հորդանալով՝ գետը հեղեղում է իր ափերը, դրա համար էլ կոչել են Ֆորթունա, որը նշանակում է «բուք»։ Կովկասի 5-վերստանոց քարտեզում նշանակված է Բոյուքդարա ձևով և նույնացվում է վերջինիս հետ։

## Ծանոթագրություններ

## Աղբյուրներ
* «Հայ Բագրատունիների տերությունը (885-908 թթ․)», Արման Եղիազարյան, ԵՊՀ հրատ․ Երևան, 2011, էջ 167-169, 171-174.
* «Reise im Pontischen Gebirge und Turkischen Armenien, Wanderungen im Oriente II», K. Koch, Weimar, 1846, 80, pp.&nbsp;XVI+468, Map of Rize (Ռիզեի շրջանի վարչական բաժանման քարտեզ), Turkey, 2006

Կատեգորիա:Թուրքիայի գետեր
Կատեգորիա:Սև ծովի ավազանի գետեր
Կատեգորիա:Ռիզեի մարզ
Hrvatska elektroprivreda (ընկերություն)

**Hrvatska elektroprivreda** (*HEP Group*) ընկերություն, Խորվաթիայի ազգային էներգետիկ ընկերություն է, որը մեկ դարից ավելի զբաղվում է էլեկտրաէներգիայի արտադրությամբ, հաղորդմամբ և բաշխմամբ, իսկ վերջին մի քանի տասնամյակների ընթացքում ջերմամատակարարմամբ և գազի բաշխմամբ։ *HEP Group*-ը կազմակերպված է որպես հոլդինգային ընկերություն` մի շարք դուստր ձեռնարկությունների հետ։

## Պատմություն
*HEP*-ը պնդում է, որ հանդիսանում է այլընտրանքային ընթացքով էներգիա արտադրող ամենահին էլեկտրական ընկերությունը, որի հիմնադրումը գնում է ետ` 1895 թվականը, երբ կառուցվել է առաջին եվրոպական Յարուգայի հիդրոէլեկտրակայանը, Նիագարա ջրվեժի Ադամսի էլեկտրակայանից ընդամենը երեք օր անց։

## Կառուցվածք
*HEP Group*-ի հիմնական ընկերությունը *HEP d.d.*-ն է, որն իրականացնում է *HEP Group*-ի կորպորատիվ կառավարման գործառույթը։

Արտադրությունը հանձնվում է երկու դուստր ձեռնարկություններին` *HEP Proizvodnja d.o.o.*-ին, որը զբաղվում է արտադրական ձեռնարկությունների մեծամասնությամբ, և *TE Plomin d.o.o.*-ին, որը համամասնորեն պատկանում է *HEP*-ին և RWE Power-ին և գործարկում է Պլոմինի ջերմաէլեկտրակայանը։ *HEP*-ընաև Սլովենիայի Կրիշկոյի ատոմային էլեկտրակայանի 50% բաժնեմասի սեփականատերն է։

*HEP Operator prijenosnog sustava d.o.o. (HEP OPS; English: HEP Transmission System Operator) and HEP Operator distribucijskog sustava d.o.o. (HEP ODS, English: HEP Distribution System Operator)* համապատասխանաբար, խորվաթական շուկայի մասնակիցների կարիքների համար էլեկտրաէներգիայի փոխանցման և բաշխման հանրային ծառայությունների մատակարարներ են։

HEP ODS-ը նաև պատասխանատու է սպառողներին մատակարարվող սակագների համար, իսկ միևնույն ժամանակ իրավասու հաճախորդների (արդյունաբերությունը և բիզնեսը) մատակարարումը ընկնում է *HEP Opskrba d.o.o*-ի իրավասության ներքո։

Այլ բիզնես գործունեությունները ներառում են` տեղական ջեռուցում (*HEP Toplinarstvo doo*), գազի բաշխում (*HEP Plin doo*), էներգաարդյունավետություն (*HEP ESCO doo*), շրջակա միջավայրի պահպանում, թափոնների կառավարում (*APO doo*), վերականգնվող էներգիայի աղբյուրներ (*HEP Obnovljivi izvori energije doo*), կրթություն և վերապատրաստում (*HEP Nastavno-obrazovni centar*) և ժամանց ու հանգիստ (*HEP Odmor i rekreacija doo*):

## Տես նաև

*Էլեկտրաոներգիայի օպերատորների փոխանցման համակարգի եվրոպական ցանց

## Ծանոթագրություններ

## Արտաքին հղումներ
* Company website 

Կատեգորիա:Զագրեբ
Կատեգորիա:Խորվաթիայի տնտեսություն
Հեյլի Լու Ռիչարդսոն

**Հեյլի Լու Ռիչարդսոն** (, ), ամերիկացի դերասանուհի։ Առավել հայտնի է «Համարյա տասնյոթ» և «Ճեղք» ֆիլմերի դերերով։

## Վաղ տարիներ
Ռիչարդսոնը ծնվել է Ֆինիքսում, Արիզոնա նահանգում՝ գովազդների մասնագետ Վալերիի և գոլֆի դաշտերի ճարտարապետ Ֆորեստա Ռիչարդսոնի ընտանիքում։ Նա հաճախել է «Villa Montessori» միջնակարգ և «Arcadia» ավագ դպրոցներ։

Ուսման ժամանակ Ռիչարդսոնը ակտիվ էր թատերական և պարային ներկայացումներում։ 16 տարեկան հասակում մոր հետ տեղափոխվել է Լոս Անջելես։

## Կարիերա
Ռիչարդսոնը հեռուստատեսությունում իր կարիերան սկսել է կրկնվող դերերով, հանդես է եկել «Ռեյվենսվուդ» և «Ապաքինման ճանապարհ» սերիալներում։ 2016 թվականին նա «Համարյա տասնյոթ» ֆիլմում հանդես է եկել գլխավոր դերում, ինչպես նաև Ջեյմս Մաքէվոյի և Մանոջ Նայթ Շյամալանի հոգեբանական թրիլեր «Ճեղք» ֆիլմում պատանդներից մեկի դերում։ Նրա համար բեկումնային դարձել է «Կոլումբուս» ֆիլմում Քեյսիի դերը, որի համար Ռիչարդսոնը արժանացել է Գոտեմ մրցանակի՝ կանացի լավագույն դերի համար անվանակարգում։

2019 թվականի մարտի 22-ին կայացել է «Միմյանցից մեկ մետր հեռու» մելոդրամայի պրեմիերան, որի գլխավոր դերասաններն են Հեյլի Լու Ռիչարդսոնը և Քոուլ Սփրոուսը։

2009 թվականին Հեյլին հիմնել է հագուստի և աքսեսուարների սեփական ֆիրման՝ «Hooked by Haley Lu» անվամբ։

## Անձնական կյանք
2018 թվականի մարտին Ռիչարդսոնը պատմել է, որ նշանվել է Բրեթ Դայերի հետ, ում նա առաջարկություն է արել։ Զույգը հանդիպում է 2014 թվականից։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:Ապրող անձինք
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Սուսաննա Մկրտչյան (այլ կիրառումներ)

**Սուսաննա Մկրտչյան** կարող է վերաբերվել.

* Սուսաննա Մկրտչյան (ծնվ. 1946), հայ նկարիչ։ ՀՀ մշակույթի վաստակավոր գործիչ (2011)։
* Սուսաննա Մկրտչյան (ծնվ. 1949), հայ վիքիպեդիստ, Վիքիմեդիա Հայաստան գիտակրթական-հասարակական կազմակերպության հիմնադիր-նախագահ, տեխնիկական գիտությունների թեկնածու։